பல நூறு ஆண்டுகளுக்கு முன்னர் தன்னந்தனியாகப் பெண்மணி ஒருவர் மிகச் சிறந்த இலக்கியவாதியாகவும், வீரப் பெண் துறவியாகவும் வாழ்ந்திருப்பது மிக ஆச்சர்யமான ஒன்று. அக்க மகாதேவி என்னும் இந்த சிவனடியார் பாடிய பாடல்கள், சிவனுக்கு உகந்ததாக சொல்லப்படுகின்றன. அவர் வாழ்ந்த குகை அருகே இன்னும் அந்தப் பாடல்கள் ஒலிப்பதாக ஸ்ரீசைலம் பகுதியில் உள்ளவர்கள் கருதுகிறார்கள். கண்ணனுக்கு மீராபோல, சிவனுக்கு அக்க மகாதேவி! இசையும் ஈஸ்வரனின் அம்சம்தானே? இசையாகவே வாழ்ந்த அக்க மகாதேவி ஈசனோடு கலந்துவிட்டார். ஆனால், ஈசனின் புகழ் கீதம் எங்கு ஒலித்தாலும், அங்கு அக்க மகாதேவி வந்துவிடுகிறார். இசை இருக்கும் வரை அக்க மகாதேவியும் இருப்பார்!